### Csongrád Város Polgármesterétől

### címer

***„M”***

**Száma**: Pü/26-1/2020. **M**

*Témafelelős*: Kruppa István

**ELŐTERJESZTÉS**

**Csongrád Városi Önkormányzat Képviselő-testületének**

**2020. június 24-ei ülésére**

Tárgy**:***2020. évi költségvetés II. negyedéves előirányzat-módosítása*

Tisztelt Képviselő-testület!

A 2020. évi II. negyedévre vonatkozó előirányzat-módosítást az alábbiak szerint rendelem el végrehajtani a korábbi gyakorlatnak megfelelően:

1. A Képviselő-testület korábbi döntésein alapuló előirányzat-módosítások
2. Céljelleggel érkezett előirányzatok
3. Önkormányzati többlettámogatással nem járó előirányzat átcsoportosítások
4. Tájékoztató a hitelállomány alakulásáról

A II. negyedévre az alábbiakban javasolt előirányzat-módosításokat a címrend tervezeten intézményenként átvezettük:

1. A Képviselő-testület a 2019. évi költségvetési maradvány összegét a 2019. évi önkormányzati költségvetési beszámoló alkalmával jóváhagyta, melyet a 2020. évi költségvetési rendeletben átvezettünk. /4. sz. melléklet/
2. **Céljelleggel érkezett előirányzatok**

**a.) Az önkormányzathoz céljelleggel érkezett előirányzatok:**

Adatok Ft-ban

|  |  |  |
| --- | --- | --- |
| 1. | Bérkompenzáció 03. hó 274.952Ft, 04. hó 274.956Ft, 05. hó 274.952Ft | 824.860 |
| 2. | Szociális ágazati összevont pótlék összege, 04. hó 3.667.181Ft, 05. hó 3.750.133Ft, 06. hó 3.754.461Ft | 11.171.775 |
| 3. | Kulturális illetménypótlék 04. hó 491.289Ft, 05. hó 518.649Ft, 06. hó 506.660Ft | 1.516.598 |
| 4. | Szociális ágazatban egészségügyi végzettséghez kötött munkakörben foglalkoztatott egészségügyi dolgozók kiegészítő pótléka  2020. 04. hó 48.866Ft, 05. hó 48.867Ft, 06.hó 48.867Ft | 146.600 |
| 5. | START program 19.798.186Ft | 19.798.186 |
| 6. | Nemzeti Egészségbiztosítási Alaptól átvett pénzösszeg, háziorvosi feladatellátásra 03. hó 4.391.300Ft, 04. hó 4.466.100Ft, 05. hó 4.397.700Ft. | 13.255.100 |
| 7. | Alföldvíz Zrt-től környezetterhelési díj | 3.385.955 |
| 8. | EFOP 3.9.2-16-2017-00005 Humánkapacitások fejl. térségi szemléletben | 52.771.676 |
|  | **Összesen:** | **102.870.750** |

**b.) Polgármesteri Hivatalhoz céljelleggel érkezett pénzeszköz**

Adatok Ft-ban

|  |  |  |
| --- | --- | --- |
| 1. | GINOP pályázat 4 hó 141.724Ft + 141.724Ft, 05. hó 173.219Ft + 173.219Ft. | 629.886 |
|  | **Összesen:** | **629.886** |

***Mindösszesen 103.500.636Ft***

1. **Önkormányzati többlettámogatással nem járó előirányzat átcsoportosítások**. Az önkormányzati többlettámogatással nem járó előirányzat módosításokat az előterjesztés ***3. melléklete*** tartalmazza.
2. **Tájékoztató a hitelállomány alakulásáról**
3. Munkabér hitel (2020.VI.05-ei állapot) -eFt
4. Költségvetési számla és adószámlák, valamint

bérlakás üzemeltetési számla egyenlege (2020. VI.05.) - 16.105eFt

1. Kezességvállalások: (nem beváltott) **induló összeg VI.05-ei áll.**

- CSOTERM Kft. 265.463eFt 135.463eFt

- Közmű Szolgáltató Kft. (likvid hitel)keret 40.000eFt 40.000eFt

- Közmű Szolgáltató Kft. (beruházási hitel – fürdő) 171.825eFt 95.458eFt

**Előzetes hatásvizsgálat** *(A jogalkotásról szóló 2010. évi CXXX. törvény 17. §-a alapján)* **Csongrád Városi Önkormányzat 2020. évi költségvetésről és annak végrehajtásáról a költségvetési gazdálkodás vitelének szabályairól szóló önkormányzati rendelet módosításához.**

1. a.) ***A költségvetés társadalmi, gazdasági hatása.***

Az éves költségvetési előirányzat módosítás az önkormányzat és az intézmények szempontjából döntő fontosságú, hiszen meghatározásra kerülnek a főbb bevételi és kiadási előirányzatok, melyekből gazdálkodnak az intézmények és a gazdasági szervezetek a megváltozott társadalmi és gazdasági körülményekhez való alkalmazkodással járó előirányzat mozgatások is a rendelet részét képezik.

b.) ***Környezeti, egészségügyi hatása****.*

Az előterjesztés tartalmazza a Dr. Szarka Ödön Egyesített Egészségügyi és Szociális Intézmény előirányzat módosításait is, melyek az ágazati pótlékok és a bérkompenzációra tartalmaznak többlet előirányzatot.

c.) ***A költségvetés adminisztratív terheket befolyásoló hatása*.**

A költségvetési előirányzat elfogadását követően az ott meghatározott keretösszegek alapulvételével készül el az előirányzatok intézményi felvezetése a források megjelölésével. Ez az általános ügymenetbe beletartozik, így plusz adminisztratív terhet nem jelent a hivatal számára.

1. **A költségvetési rendelet megalkotásának szükségessége, a jogalkotás várható következménye**.

A jogalkotásról szóló törvényben előírt kötelezettségek miatt, és az állami támogatások utalása, munkabér kifizetések, dologi kiadások teljesíthetősége, kötelezettségvállalások teljesítése miatt van szükség költségvetési előirányzat-módosítással kapcsolatos rendelet megalkotására.

**3. A jogszabály alkalmazásához szükséges személyi, szervezeti, törvényi és pénzügyi feltételek**.

A rendelet-tervezetet a Városgazdasági, Ügyrendi- és Összeférhetetlenségi Bizottság az ülésén tárgyalja, a bizottság döntéséről a bizottsági elnök a Képviselő-testületet tájékoztatja.

A jogszabály várható következményei, különösen:

A költségvetési rendeletmódosításával, az előirányzatok és kötelezettségek összhangban kerültek.

A rendelet végrehajtásához a személyi, szervezeti és pénzügyi feltételek rendelkezésre állnak.

Jegyzőkönyvi kivonaton értesítést kapnak:

1. Képviselő-testület tagjai
2. Dr. Juhász László jegyző
3. Bedő Tamás polgármester
4. Irattár

Csongrád, 2020. június 10.

Bedő Tamás

polgármester

**Csongrád Város Képviselő-testülete**

**……/2020. (VI……..) rendelete**

***A Csongrád Városi Önkormányzat 2020. évi költségvetéséről és annak végrehajtásáról, a költségvetési gazdálkodás vitelének szabályairól szóló 5/2020. (II.21.) önkormányzati rendelet módosításáról***

*(tervezet)*

Csongrád Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

* 1. § A rendelet ***3. §-a 1a, 1b, 1c bekezdése helyébe a következő rendelkezés lép:***

(1) Csongrád Városi Önkormányzat Képviselő-testülete az Önkormányzat 2020. évi költségvetésének

a.) kiadási főösszegét 4.574.488.645Ft-ban, azaz

Négymilliárd-ötszázhetvennégymillió-négyszáznyolcvannyolcezer-hatszáznegyvenöt Ft-ban,

b.) bevételi főösszegét 4.450.102.645Ft-ban, azaz

Négymilliárd-négyszázötvenmillió-egyszázkettőezer-hatszáznegyvenöt Ft-ban,

c.) hiányát 124.386.000Ft-ban, azaz

Egyszázhuszonnégymillió-háromszáznyolcvanhatezer Ft-ban.

**2. §** A rendelet ***5. § (1), (2) bekezdése helyébe a következő rendelkezés lép:***

(1) Az 1.§ (1) bekezdésben megállapított 4.450.102.645Ft bevételi főösszeg önkormányzat és költségvetési szervek címének, alcímének, előirányzat-csoportok és kiemelt előirányzatok szerinti részletezését a rendelet 2. melléklete tartalmazza.

(2) Az 3.§ (1) bekezdésben megállapított bevételi főösszegből:

|  |  |  |  |
| --- | --- | --- | --- |
| - | intézményi működési bevétele | 418.686.125 | Ft |
| - | Vagyongazdálkodás működési bevétele | 190.110.000 | Ft |
| - | sajátos működési bevétele | 885.763.386 | Ft |
| - | költségvetési támogatása | 1.003.397.599 | Ft |
| - | Felhalmozási és tőkejellegű | 72.000.000 | Ft |
| - | működési célú támogatás államháztartáson belülről | 502.722.101 | Ft |
| - | felhalmozási célú pénzeszközátvételből és támogatásértékű bevételből származó bevétele | 473.663.150 | Ft |
| - | támogatási kölcsönök visszatérüléséből és igénybevételéből származó bevétele | 8.000.000 | Ft |
| - | Likvid hitel | 150.000.000 | Ft |
| - | Előző évi maradvány igénybevétele | 679.910.054 | Ft |
| - | Homokhátsági Konzorcium hulladéklerakó saját + átvett bevétele | 65.850.230 | Ft |
|  |  |  |  |
|  | ***Összesen*** | ***4.450.102.645*** | ***Ft*** |

**3. §** A rendelet ***6. §-a helyébe az alábbi rendelkezés lép:***

(1) Az 3.§ (1) bekezdésében megállapított 4.574.488.645Ft kiadási főösszeg az önkormányzat és költségvetési szervei címek, alcímek, előirányzat-csoportok és kiemelt előirányzatok szerinti részletezését, valamint a költségvetési szervek létszám-előirányzatát a rendelet 3. és 4. mellékletei tartalmazzák.

(2) Az 3.§ (1) bekezdésben megállapított kiadási főösszegből:

|  |  |
| --- | --- |
| - személyi juttatások | 1.532.448.880Ft |
| - járulékok | 253.740.975Ft |
| - ellátottak pénzbeli juttatása | 38.393.275Ft |
| - egyéb dologi kiadások | 1.483.294.267Ft |
| - pénzeszköz átadás, egyéb támogatás | 145.347.460Ft |
| - Beruházások | 496.098.213Ft |
| - Felújítások | 415.281.575Ft |
| - felhalmozási célú pénzeszköz átadás | 16.000.000Ft |
| - kölcsönök nyújtása | 7.000.000Ft |
| - felhalmozási célú támogatás nyújtása | 8.000.000Ft |
| - fejlesztési hitel törlesztés | 28.884.000Ft |
| - likvid hitel törlesztés | 150.000.000Ft |
| ***Összesen:*** | ***4.574.488.645Ft*** |

**4. §** A rendelet mellékletei kiegészülnek jelen rendelet 1, 2, 3., és 4. mellékleteivel, melyek 8.1., 9.1., 10.1. és 11. számra sorszámozódnak.

**5. §** **A rendelet a kihirdetését követő napon lép hatályba.**

Bedő Tamás Dr. Juhász László

polgármester jegyző

**Záradék**:

A rendelet kihirdetésének napja: 2020. június ……

Dr. Juhász László

jegyző